# Projekts

# LATVIJAS REPUBLIKAS MINISTRU KABINETS

2011.gada Noteikumi Nr.

Rīgā (prot. Nr.      .§)

## **Grozījumi Ministru kabineta 2010.gada 20.jūlija noteikumos Nr.657**

## **„Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus”**

Izdoti saskaņā ar Stratēģiskas

nozīmes preču aprites likuma

5.panta divpadsmito daļu, 6.pantu,

7.panta ceturto daļu

un 12.panta devīto daļu

Izdarīt Ministru kabineta 2010.gada 20.jūlija noteikumos Nr.657 „Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus” (Latvijas Vēstnesis, 2010, 122.nr.) šādus grozījumus:

1.papildināt noteikumus ar 2.7.1 punktu šādā redakcijā:

„2.7.1 globālā pārvietošanas licence”;

2.papildināt noteikumus ar 2.7. 2 punktu šādā redakcijā:

„2.7. 2 vispārējā pārvietošanas licence”;

3.papildināt noteikumu III sadaļas virsrakstu aiz vārdiem „vispārējo tranzīta” ar vārdiem „vai globālo pārvietošanas”;

4.papildināt noteikumu 11.punktu aiz vārdiem „vispārējo tranzīta” ar vārdiem „ vai globālo pārvietošanas”;

5.papildināt noteikumu 11.1.punktu aiz vārdiem „vispārējās tranzīta” ar vārdiem „vai globālās pārvietošanas”

6.papildināt noteikumu 13., 14., 15. un 16.punktu aiz vārdiem „vispārējās tranzīta” ar vārdiem „vai globālās pārvietošanas”;

7.papildināt noteikumus ar 19.1punktu šādā redakcijā:

„19.1 Stratēģiskas nozīmes preču globālo pārvietošanas licenci komiteja izsniedz Eiropas Savienības Kopējā militāro preču sarakstā minēto preču sūtījumiem uz vienu vai vairākām Eiropas Savienības dalībvalstīm. Stratēģiskas nozīmes preču globālajā pārvietošanas licencē tiek norādītas preces vai preču kategorija, saņēmēji vai saņēmēju kategorija, kā arī saņēmēja valsts.”;

8. papildināt noteikumu 20.punktu pirms vārda „stratēģiskas” ar tekstu šādā redakcijā:

„Ja stratēģiskas nozīmes preču aprites subjekts licences pieteikuma deklarācijā izteicis vēlmi saņemt stratēģiskas nozīmes preču eksporta, importa, tranzīta, pārvietošanas, vispārējo eksporta, vispārējo tranzīta un globālo pārvietošanas licenci papīra formā,”;

9. papildināt noteikumus ar 201.punktu šādā redakcijā:

„201. Stratēģiskas nozīmes preču eksporta, importa, tranzīta, pārvietošanas, vispārējo eksporta, vispārējo tranzīta un globālo pārvietošanas licenci  sagatavo elektroniska dokumenta formā atbilstoši normatīvajiem aktiem par elektronisko dokumentu noformēšanu un nosūta stratēģiskas nozīmes preču subjektam un Valsts ieņēmumu dienestam. Reizi ceturksnī Valsts ieņēmumu dienests elektroniskā formā sniedz ziņas komitejai par izmantotajām stratēģiskas nozīmes preču eksporta, importa, tranzīta, vispārējām eksporta un vispārējām tranzīta licencēm.”;

10. papildināt noteikumu 21., 23. un 24.punktu aiz vārdiem „vispārējo tranzīta” ar vārdiem „vai globālo pārvietošanas”;

11. papildināt noteikumu 22.punktu ar teikumu šādā redakcijā:

„Globālās pārvietošanas licences derīguma termiņš ir trīs gadi.”;

12. papildināt noteikumu IV sadaļas virsrakstu aiz vārda „eksporta” ar vārdiem „un vispārējā pārvietošanas”;

13. papildināt noteikumus ar 30.1punktu šādā redakcijā:

 „30.1 Vispārējo pārvietošanas licenci (6.pielikums) komiteja izsniedz pēc savas iniciatīvas, nosakot Eiropas Savienības Kopējā militāro preču sarakstā minētās preces, kuras atļauts nosūtīt uz jebkuru Eiropas Savienības dalībvalsti pie nosacījuma, ka:

30.11. saņēmējs ir dalībvalsts bruņoto spēku vienība vai līgumslēdzēja iestāde aizsardzības jomā, kura iepirkumu veic ekskluzīvām dalībvalsts bruņoto spēku vajadzībām;

30.12. saņēmējs ir komersants, kas ir saņēmis Aizsardzības ministrijas militārā ražotāja sertifikātu (7.pielikums);

 30.13. sūtījumu veic demonstrējumu, novērtēšanas vai izstādes nolūkā;

30.14. sūtījumu veic tehniskās apkopes un remonta veikšanas nolūkā, ja saņēmējs ir ar aizsardzību saistīto ražojumu sākotnējais piegādātājs.”

14. papildināt noteikumus ar 30.2punktu šādā redakcijā:

„30.2 Komiteja publicē vispārējo pārvietošanas licenci oficiālajā laikrakstā.”;

15. papildināt noteikumus ar 30.3punktu šādā redakcijā:

„30.3 Lai saņemtu preču sūtījumu no citas Eiropas Savienības dalībvalsts saskaņā ar vispārējo pārvietošanas licenci, stratēģiskas nozīmes preču aprites subjektam jābūt Aizsardzības ministrijas militārā ražotāja sertifikātam, ko izsniedz, ja subjekts atbilst šādiem kritērijiem:

30.31. apliecināta pieredze aizsardzības jomā komersantiem, kas izgatavo ar aizsardzību saistītus ražojumus vai daļēji pabeigtus ar aizsardzību saistītus ražojumus, un kurus veido no trešajām personām iegādātas sastāvdaļas un/vai sistēmas un apakšsistēmas, lai laistu tos tirgū ar savu vārdu vai zīmolu;

30.32. nav konstatēti pārkāpumi attiecībā uz eksporta ierobežojumiem uz trešajām valstīm;

30.33. nav spēkā stājušos tiesas spriedumu par normatīvo aktu pārkāpšanu, kas regulē ar aizsardzību saistītu ražojumu komercdarbības jomu;

30.34. apliecināta pieredzējušu vadītāju nodarbināšana uzņēmumā – vismaz viena gada pieredze vadošā amatā ar aizsardzību saistītu ražojumu komercdarbības jomā;

30.35. apliecināta vismaz divu augstākā līmeņa vadošo darbinieku norīkošana par personīgi atbildīgām personām attiecībā uz sūtījumiem un eksportu, un amats nedrīkst radīt interešu konfliktu.”;

16. papildināt noteikumus ar 30.4punktu šādā redakcijā:

„30.4 Lai veiktu darījumu saskaņā ar vispārējo pārvietošanas licenci, stratēģiskas nozīmes preču aprites subjekts nosūta preču pavaddokumentus komitejas stratēģiskas nozīmes preču identifikācijas speciālistam, izmantojot elektroniskos sakaru līdzekļus, un saņem tā atzinumu, ka preces tiek nosūtītas saskaņā ar vispārējo pārvietošanas licenci. Piegādātāji glabā uzskaites dokumentus trīs gadus pēc tā kalendārā gada beigām, kad veikta preču nosūtīšana. Tos pēc pieprasījuma iesniedz komitejai.”;

17. papildināt tekstu visā noteikumu 3.pielikumā aiz vārdiem „vispārējās tranzīta” ar vārdiem „vai globālās pārvietošanas”;

18. noteikumu 42.punktu izteikt šādā redakcijā:

„42. Ja komiteja nolemj, ka sarakstos neuzskaitītajām precēm ir nepie­ciešama eksporta vai tranzīta licence, komiteja rakstiski par to paziņo stratēģiskas nozīmes preču subjektam un Valsts ieņēmumu dienestam.”;

19. papildināt noteikumus ar nodaļu „Noslēguma jautājumi” šādā redakcijā:

“53.Noteikumu 9.punkts stājas spēkā 2011.gada 1.septembrī.”;

“54.Normatīvie noteikumi, kas attiecas uz globālās pārvietošanas un vispārējās pārvietošanas licencēm, stājas spēkā 2012.gada 30.jūnijā.”;

20. papildināt informatīvo atsauci uz Eiropas Savienības direktīvām ar 3. un 4.punktu šādā redakcijā:

„3) Eiropas Parlamenta un Padomes 2009.gada 6.maija direktīvas 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem;

4) Eiropas Komisijas 2010.gada 22.novembra direktīvas 2010/80/ES, ar ko groza Eiropas Parlamenta un Padomes direktīvu 2009/43/EK attiecībā uz tādu ražojumu sarakstu, kas saistīti ar aizsardzību.”.

Ministru prezidents V.Dombrovskis

Ārlietu ministrs Ģ.V.Kristovskis

Iesniedzējs: Ārlietu ministrs Ģ.V.Kristovskis

Vizē: Valsts sekretāra p.i. A.Razāns

05.05.2011

859

A.Kalniņa

67016426, agnese.kalnina@mfa.gov.lv